Izstrādes stadijā

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts  |
| 2. | Dokumenta nosaukums | Noteikumi par vidējās apdrošināšanas iemaksu algas aprēķināšanu īstermiņa valsts sociālās apdrošināšanas pabalstu apmēra noteikšanai, pabalstu piešķiršanu un izmaksu. |
| 3. | Politikas joma un nozare vai teritorija | Nodarbinātības un sociālā politika. |
| 4. | Dokumenta mērķgrupas | Valsts sociālās apdrošināšanas pabalstu saņēmēji: maternitātes pabalsta, paternitātes pabalsta, vecāku pabalsta, slimības pabalsta un apbedīšanas pabalsta saņēmēji. |
| 5. | Dokumenta mērķis un sākotnēji identificētās problēmas būtība | Noteikumu projekta mērķis ir noteikt maternitātes pabalsta, paternitātes pabalsta, vecāku pabalsta, slimības pabalsta un apbedīšanas pabalsta piešķiršanas, aprēķināšanas un izmaksas kārtību, vidējās apdrošināšanas iemaksu algas (turpmāk – iemaksu alga) aprēķināšanas nosacījumus un kārtību pabalstu apmēra noteikšanai, tai skaitā aprēķina formulu un iemaksu algas apmēru periodā, kad apdrošināšanas iemaksu alga nav bijusi.Minēto pabalstu aprēķināšana pašreiz noteikta Ministru kabineta 1998.gada 28.jūlija noteikumos nr.270 “Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība”.No 2022.gada 1.janvāra no likuma “Par maternitātes un slimības apdrošināšanu” tiek izslēgtas atsevišķas normas par iemaksu algas aprēķināšanu, deleģējot Ministru kabinetam noteikt nosacījumus iemaksu algas aprēķināšanai un aprēķināšanas kārtību.Līdz ar to līdz 2021.gada 31.decembrim jāizstrādā jauni Ministru kabineta noteikumi par vidējās apdrošināšanas iemaksu algas aprēķināšanas nosacījumiem un piemērošanas kārtību, paredzot iemaksu algas valsts sociālās apdrošināšanas pabalstu aprēķināšanai noteikšanas nosacījumus, tai skaitā aprēķina formulu un iemaksu algas apmēru, kas aprēķinā piemērojama gadījumos, kad apdrošināšanas iemaksu alga noteiktajā periodā apdrošinātai personai nav bijusi (piemēram, nav bijusi bērna kopšanas atvaļinājuma, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai grūtniecības un dzemdību atvaļinājuma dēļ), kā arī iemaksu algas aprēķināšanas kārtību.Noteikumu projekts neparedz mainīt esošo valsts sociālās apdrošināšanas pabalstu aprēķināšanas kārtību.  |
| 6. | Dokumentu izstrādes laiks un plānotā virzība | Plānots iesniegt Valsts sekretāru sanāksmē 2021.gada maijā. |
| 7. | Dokumenti | Ministru kabineta noteikumu projekts. |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespēja līdzdarboties likumprojekta izstrādē, rakstiski sniedzot viedokli atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 punktam. |
| 9. | Pieteikšanās līdzdalībai | Savu viedokli sabiedrības pārstāvji aicināti izteikt elektroniski, rakstot uz e-pasta adresi: Irena.Salmane@lm.gov.lvvai pa pastu Labklājības ministrijai – Skolas iela 28, Rīga, LV-1331 ar norādi „Sociālās apdrošināšanas departamentam” līdz 2021.gada 7.maijam. |
| 10. | Cita informācija | Nav. |
| 11.  | Atbildīgā amatpersona | Irēna Salmane, 67021556Irena.Salmane@lm.gov.lv  |